Document ID: /roh_data/filtered/fineweb-2-filterrobots_roh.jsonl.gz/23087

La chüra in üna famiglia da di fuorma ün’important segmaint illa chüra d’uffants supplementara a la famiglia. Quista fuorma da chüra es bainvissa, perquai cha’ls temps da chüra pon gnir fixats in ün möd fich flexibel e perquai chi vain fabrichà sü ün contact stret tanter la mamma da di e/o il bap da di. Els pon dvantar üna seguonda famiglia per Lur uffant.
Las famiglias vegnan examinadas minuziusamaing e dispuonan dad ün permiss chantunal per pudair chürar uffants. Ellas absolveschan üna scolaziun obligatorica da basa sco eir ün cuors da prüm agüd e d’accidaint dad uffants pitschens e s’oblieschan da far regularmaing scolaziuns da perfecziunamaint.
Sco patruna da lavur es la «Famiglias da di» respunsabla pell’intermediaziun, la paja sco eir pellas sgüranzas da las famiglias da di e survaglia la qualità da la chüra.
Ün’invista in nossa concepziun da cuosts sco eir i’l reglamaint as survegna suotvart.